**鄒忌諷齊王納諫 戰國策**

鄒忌脩八尺有餘，而形貌昳麗。朝服衣冠，窺鏡，

(脩：通「修」，長，指身高) (一詞多義)

謂其妻曰：「我孰與城北徐公美？」其妻曰：「君美甚，

(我與城北徐公孰美？) (倒裝句)

(疑問句)

徐公何能及君也！」城北徐公，齊國之美麗者也。

(判斷句)

忌不自信，而復問其妾曰：「吾孰與徐公美？」妾曰：

(吾與徐公孰美？) (倒裝句)

(疑問句)

「徐公何能及君也！」旦日，客從外來，與坐談，問之客曰：

(「忌」與「客」坐談) (主語省略、賓語省略)

「吾與徐公孰美？」客曰：「徐公不若君之美也。」

(疑問句) (判斷句)

明日，徐公來，孰視之，自以為不如；窺鏡而自視，

(明日：古義，第二天；今義，明天) (古今異義)

(孰：詳細) (一詞多義)

(自以為不如「徐公」) (賓語省略)

又弗如遠甚。暮寢而思之，曰：「吾妻之美我者，私我也；

(又弗如「徐公」遠甚) (賓語省略)

(美：以……為美，形容詞作動詞) (詞類活用)

(私：偏愛，形容詞作動詞) (詞類活用)

(判斷句)

妾之美我者，畏我也；客之美我者，欲有求於我也。」

(判斷句) (判斷句)

於是入朝見威王曰：「臣誠知不如徐公美，臣之妻私臣，

(誠：實在) (一詞多義)

臣之妾畏臣，臣之客欲有求於臣，皆以美於徐公。

(皆以「我」美於徐公) (賓語省略)

今齊地方千里，百二十城，宮婦左右，莫不私王；朝廷之臣，

(方：方圓，指土地面積) (一詞多義)

莫不畏王；四境之內，莫不有求於王。由此觀之，

王之蔽甚矣！」王曰：「善。」乃下令：「臣吏民，

能面 刺寡人之過者，受上賞；上書諫寡人者，受中賞；

(面：當面，名詞作狀語) (詞類活用)

(刺：指責) (一詞多義)

(受：通「授」，給予) (通假)

能謗議於市朝，聞寡人之耳者，受下賞。」

(聞：讓……聽到) (一詞多義)

令初下，群臣進諫，門庭若市。數月之後，時時而間進。

(間：音「諫」，有時候) (一字多音、一詞多義)

期年之後，雖欲言，無可進者。燕、趙、韓、魏聞之，

(期：音「基」，一年) (一字多音、一詞多義)

(「臣吏民」雖欲言) (主語省略)

皆朝於齊。此所謂戰勝於朝廷。